Tachikawa Ki-55

**Tachikawa Ki-55** (Sąjungininkų pavadinimas - "Ida") – XX a. ketvirtojo dešimtmečio pabaigoje Japonijos Imperijos įmonėje „Tachikawa“ sukurtas lavinimosi lėktuvas, pilnai metalinis žemasparnis monoplanas su fiksuota važiuokle.

Be pilotų lavinimosi Ki-55 plačiai naudotas kaip žvalgybinis, ugnies koregavimo, ryšių tarp artilerijos padalinių, karinės vadovybės ir skubių krovinių pervežimo lėktuvas, taip pat naudotas ir kaip šturmo lėktuvas.

## Konstrukcija ir gamyba
Ki-55 buvo tolimesnė, supaprastinta puikiai užsirekomendavusio dviviečio žvalgybinio lėktuvo ir lengvojo bombonešio Tachikawa Ki-36 evoliucija. Ki-55 bnuvo ginkluotas tik vienu kulkosvaidžiu. Po 1939 m. rugsėjį įvykusių bandymų, šis orlaivis buvo pradėtas gaminti ir priimtas į ginkluotę pavadinimu „99 tipo Tachikawa sausumos pajėgų lavinimosi lėktuvas“ (angl. *Tachikawa Army Type 99 Advanced Trainer*).

Iki gamybos pabaigos 1943 m. gruodžio mėnesį buvo pagaminta 1389 vnt. Ki-55. Tačikavos pirmajame laivyno arsenale (paprastai vadinama „Tachikawa“) buvo surinkti 1078 vnt., koncerne „Kawasaki“ – 311 vnt.

Tiek Ki-55, tiek ir jo prototipą Ki-36, sąjungininkai įvardindavo kodiniu pavadinimu „Ida“.

Kaip ir Ki-36, Ki-55 pasižymėjo geru valdomumu, trumpa pakilimui ir tūpimui reikalinga distancija.

## Variantai

; Ki-36
: Sausumos pajėgų ryšio ir paramos lėktuvas.
; Ki-72
: Modernizuota versija su 447 kW (599 AG) galios varikliu „Hitachi Ha38“ ir susklaidžiama važiuokle. Liko projekto stadijoje.

## Operatoriai

; 

* Japonijos imperatoriškosios sausumos armijos karinės oro pajėgos
** Kumagaya sausumos kariuomenės skraidymo mokykla
** Mito sausumos kariuomenės skraidymo mokykla
** Tachiarai sausumos kariuomenės skraidymo mokykla
** Utsonomiya sausumos kariuomenės skraidymo mokykla

;  Mandžuko

* Mandžuko karinės oro pajėgos

;  Pertvarkyta Kinijos nacionalinė vyriausybė

* Keletas orlaivių, suteiktų Japonijos kariuomenės.

; 

* Kinijos Respublikos karinės oro pajėgos – keletas trofėjinių orlaivių.

;  

* Liaudies išsilaisvinimo armijos karinės oro pajėgos 1945 m. pabaigoje naudojo daugiau nei 30 trofėjinių orlaivių. Paskutiniai 14 vnt. Ki-55 buvo nurašyti 1953 m.

;  

* Tailando karališkosios karinės oro pajėgos

; 

* Korėjos Respublikos karinės oro pajėgos

Kituose šaltiniuose taip pat nurodoma, kad keletą Ki-55 naudojo piečiausioje trečiojoje dabartinio Vietnamo dalyje – Kočičinoje veikusios Japonijos satelitų karinės pajėgos.

## Techniniai duomenys (Ki-55)

**Bendrosios charakteristikos**

* **[[Įgula]]:** 2
* **Ilgis:** 8,0 m
* **[[Sparno mojis]]:** 11,8 m
* **Aukštis:** 3,64 m
* **Sparno plotas:** 20,0 m²
* **[[Airfoil|Aerodinaminis profilis]]:**
** **pagrindas:** NACA 23014;
** **galiukas:** NACA 23006
* **Svoris:**
** **[[Tuščios transporto priemonės svoris|tuščio]]:** 1 292 kg
** **[[Maksimalus kilimo svoris|kilimo]]:** 1 721 kg
* **Jėgainė:** vienas devynių cilindrų žvaigždinis oru aušinamas vidaus degimo variklis „Hitachi Ha13a“ (**Armijos 98 tipo 450 AG galios oru aušinamas radialinis**)
** **kilimo galia:** 380 kW (510 AG)
** **ilgalaikė galia:** 350 kW (470 AG) 1 700 m aukštyje

* **[[Propeleris]]:** dvimentis, medinis, fiksuoto žingsnio

**Skrydžio duomenys**

* **[[V greičiai|Greitis]]:**
** **maksimalus:** 349 km/h, 2 200 m aukštyje
** **kreiserinis:** 235 km/h
** **kilimo:** 110 km/h
** **tūpimo:** 150 km/h
* **Skrydžio nuotolis:** 1 060 km
* **[[Skrydžio lubos]]:** 8 200 m
* **Kilimo laikas:**
** **į 3 000 m:** 6 min. 55 sek,
* **Sparno apkrova:** 86,1 kg/m²
* **[[Power-to-weight ratio|Specifinė galia]]:** 0,222 kW/kg
* Kuro suvartojimas:
** **[[Benzinas|benzino]]:** 50-70 l/h
** '''tepalo:''' 1,5-2 l/h

**Ginkluotė**

* **Kulkosvaidis:** vienas, fiksuotas, į priekį šaudantis 7,7 mm kalibro 89 tipo kulkosvaidis (vokiško kulkosvaidžio MG-15 licencinė kopija)
* 96 tipo 15 cm arba 25 cm aviacinė fotokamera

## Bibliografija
* (EN)  (new edition 1987 by Putnam Aeronautical Books, ); 3rd edition 1987, Putnam Aeronautical Books. .)
* (EN) Green, William & Swanborough, Gordon (n.d.). „Pentagon Over the Islands: The Thirty-Year History of Indonesian Military Aviation“. *Air Enthusiast Quarterly* (2): 154–162
* (RU) Ki-55, Уголок неба.

## Išnašos